Savez komunista Bosne i Hercegovine

Savez komunista Bosne i Hercegovine (SKBiH) bila je politička stranka, koja je kao republička organizacija Saveza komunista Jugoslavije (SKJ), djelovala na teritoriji Socijalističke Republike Bosne i Hercegovine. U novembru 1948. došlo je do reorganizacije unutar tadašnje Komunističke partije Jugoslavije (KPJ), te je osnovana Komunistička partija BiH (KPBiH), umjesto do tada postojećeg Pokrajinskog komiteta KPJ za Bosnu i Hercegovinu.SDP-Prvih 100 godina; Kratki pregled socijaldemokratije u BiH Godine 1952, poslije VI kongresa KPJ, na kome je Komunistička partija Jugoslavije promijenila naziv u Savez komunista Jugoslavije i KPBiH mijenja svoj naziv u Savez komunista Bosne i Hercegovine. U tom periodu utvrđena je i zastava SKBiH, koji ja bila istovjetna zastavi SKJ.
|mini|Zastava Saveza komunista Bosne i Hercegovine (latinična verzija)
mini|Zastava Saveza komunista Bosne i Hercegovine (ćirilična verzija)

 Historija 
 Sedamnaesta sjednica 
Sedamnaesta sjednica Centralnog komiteta SKBiH održana februara 1968. godine najavila je novu etapu u SR BiH. U njenim zaključcima, po prvi put se jasno definira da su Muslimani poseban narod u Bosni i Hercegovini, istovremeno snažno jačajući opću politiku nacionalne ravnopravnosti u zemlji. Paralelno s tim počinje snažno graditeljsko i privredno širenje po kojoj će SR BiH, mjereno brzinom razvoja, prednjačiti u tadašnjoj Jugoslaviji.

 Konceptualna promjena 
Centralni komitet SKBiH (CK SKBiH) je na svojoj sjednici u maju 1990. godine donio jedan programski dokument prema kojem se Partija opredijelila za parlamentarnu demokratiju, tržišnu privredu i proglasila SKJ idejno i akciono prevaziđenom organizacijom, ističući mogućnost udruživanja republičkih saveza komunista na novim osnovama.„SDP-Partija kontinuiteta ?“, autor: Goran Marković U istom dokumentu Savez komunista BiH je promijenio ime u Savez komunista BiH - Socijalistčka Demokratska Partija. Sa izmjenom naziva stranke, SKBiH - SDP je usvojio i nove simbole.

Iako Savez komunista 1990. godine priznaje mogućnost uvođenja višestranačkog sistema u BiH, i dalje se snažno protivi osnivanju stranaka na nacionalnoj osnovi, sve do 31. jula 1990. kada je Skupština SR BiH donijela amandmane na Ustav SRBiH i time omogućila održavanje prvih višestranačkih izbora u zemlji.„Bosna i Hercegovina od prvih izbora do međunarodnog priznanja“, autor: Ivica Lučić Na prvim višestranačkim izborima u BiH, održanim 18. novembra 1990, SKBiH nastupa pod nazivom SKBiH – Socijalistička Demokratska Partija. Nakon pada komunizma u Istočnoj Evropi i promjenama koje su nakon toga nastupile 90-ih godina 20. vijeka, SKBiH je tokom rata u BiHNezavisne novine transformirana u Socijaldemokratsku partiju BiH (SDP BiH) koja je pravni nasljednik SKBiH.

 Spisak predsjednika 
Predsjednici Centralnog komiteta SKBiH bili su:
 Đuro Pucar Stari (1952–1965)
 Cvijetin Mijatović (1965–1969)
 Branko Mikulić (1969–1978)
 Nikola Stojanović (1978–1982)
 Hamdija Pozderac (1983–1984)
 Mato Andrić (1984–1986)
 Milan Uzelac (1986–1989)
 Abdulah Mutapčić (1988–1989)
 Nijaz Duraković (1989–1990)

Razno
U intervjuu za časopis BH Dani, u juli 1999, Nijaz Duraković plasirao je tezu da je 1990-ih došlo do krađe glasova na izborima.
 Također pogledajte 
 Historija Bosne i Hercegovine
 Savez komunista Jugoslavije
 Socijalistička Federativna Republika Jugoslavija

 Reference 

 Vanjski linkovi 
 Komunistička partija nije politička alternativa u BiH, na dw.com.bs 
 Komunisti ponovo u Sarajevu, na radiosarajevo.ba
 Savez komunista BiH podržava proteste, na vijesti.ba 
 Stavovi Centralnog Komiteta Saveza Komunista Jugoslavije o nacionalnom identitetu bosanskih muslimana, Bošnjaka, na hamdocamo.wordpress.com

Kategorija:Bivše političke stranke u Bosni i Hercegovini
Kategorija:Političke stranke osnovane 1943.
*
Kategorija:Komunizam
Kategorija:Marksizam
Kategorija:Političke stranke raspuštene 1990.
Kategorija:Socijalistička Republika Bosna i Hercegovina